**Head & Shoulders** (*azərb*. Baş və çiyinlər‎)—Procter & Gamble şirkətinə daxil olan, 1961-ci ildə yaradılmış şampun markası.

Tarixi
------

1970-ci ildə Head & Shoulders tərəfindən hazırlanmış reklam afişası: *Biz sizin oyunda məğlub olmağınızı istəmirik, biz sizin qıza uduzmağınızı istəmirik* Bu afişada 70-ci illərdə ABŞ-də yaşayan kişilər arasında geniş yayılmış kəpək probleminə eyham vurulurdu.
Procter & Gamble laboratoriyalarında 1950-ci ildən etibarən yeni anti-kəpək şampunun hazırlanması üzərində iş gedirdi. Araşdırmaçıların 10 ilə yaxın müddət ərzində apardıqları araşdırmaların sonunda tərkibində (*ing.* Zinc pyrithione) maddəsi olan şampun hazırlandı.Laboratoriyalarda mütəxəssislər tərəfindən qarşıya qoyulan əsas məqsəd saçlarda kəpəyə qarşı effektiv ingreditentli şampun markası yaratmaq idi. XX əsrin ortalarında ABŞ-də aparılan rəy sorğuları zamanı kişilərin 65% qədərinin kəpək və buna bənzər problemlərdən əziyyət çəkdiyini göstərmişdi. Hazırlanan yeni məhsul ilk dəfə olaraq *mavi-yaşıl şampun formulu* adı altında 1961-ci ilin noyabr ayında Amerika Birləşmiş Ştatlarında satışa çıxarıldı.

Zamanla çeşitləri və dizaynı dəyişən şampun markası istehlakçılar tərəfindən böyük marağa səbəb oldu. Bazara çıxandan bir necə ay sonra 1961-ci ilin sonlarında adı *Head & Shoulders* formasında dəyişdirildi. Bu dəyişikliyin ardından isə şampun markasının köhnə rəngləri olan *mavi-yaşıl* rəng kombinatsiyası daha şəffaf olan ağ rənglə əvəzləndi. 1990-cı ildən etibarən çeşidlərinin müxtəlifliyində artım yaşanan *Head & Shoulders* markası baş və baş dərisi üçün eyni zamanda saçlar üçün müxtəlif həssaslıqlara malik doqquz ayrı şampun markasını istehsal etdi. Əsrimizdə aparılan kilinik araşdırmalardan müsbət cavab alan Procter & Gamble şirkəti özünün ən uğurlu şampun markası olan *Head & Shoulders* markasını *Aparılan kilinik araşdırmalar zamanı etibarlığı təsdiqlənmişdir.* devizi altında satışa çıxartdı.

ABŞ-dən sonra ilk xarici ölkələrdən biri kimi Meksika ərazisində satılan *Head & Shoulders* qısa zamanda Avropa qitəsində məşhurluq qazandı və Fransa, Almaniya, İspaniya, Hollandiya bazarlarında öz yerini tutdu. 1980-ci illərin ortalarına yaxın isə Çində satılmağa başlandı.
2011-ci ildə *Head & Shoulders* şampun markası özünün 50 illik yubley tədbirini qeyd etdi. Elə həmin il dermatoveneroloq tərəfindən aparılan rəy sorğularından sonra oraya maraqlı bir nəticə çıxdı. Belə ki, hər 10 dermatloqdan 9 nəfəri *baş dərisinin müdafiəsi və kəpəyə qarşı mübarizə* üçün müştərilərinə *Head & Shoulders* markasını məsləhət gördüklərini açıqladılar.

Xarici keçidlər
---------------

* Azərbaycan üzrə rəsmi facebook səhifəsi
* Kişilər üçün rəsmi "Twitter mikrobloqu"
* Qadınlar üçün rəsmi "Twitter mikrobloqu"
* Rəsmi "Youtube" kanalı
* Rəsmi Facebook səhifəsi
* Head & Shoulders Ərəb ölkələri üzrə rəsmi Facebook səhifəsi
* Head & Shoulders Türkiyə üzrə rəsmi Facebook səhifəsi

İstinadlar
----------

1. ↑  "head & shoulders launches its first products in Mexico". 2014-04-09 tarixində orijinalından arxivləşdirilib. İstifadə tarixi: 2014-04-08.
2. ↑  "In the year of its 50th Anniversary, head & shoulders is a major presence at the World Congress of Dermatology". 2014-04-09 tarixində orijinalından arxivləşdirilib. İstifadə tarixi: 2014-04-08.

| ⛭Procter & Gamble |
| --- |
| Simalar | Uilyam Prokter  • Ceyms Qembl  • Alan Corc Lafley |  |
| Brendlər | Safeguard  • Gillette  • Pampers  • Wella  • Ariel  • Fairy  • Pantene  • Head & Shoulders  • Blend-a-Med  • Always |
| Keçmiş brendlər | İvory
 |